रेहला (पलामू):- अनुसूचित आयोग के चेयरमैन शिवधारी राम बुधवार को रेहला पहुंचे.जहां उन्होंने स्व० मैनेजर राम के परिजनों से मुलाकात की. उन्होंने मृतक के परिजनों को ढांढस बंधाया.चूंकि मृतक मैनेजर राम अत्यन्त गरीब था इसलिये उन्होंने अंतिम क्रिया-कर्म हेतु परिजनों को आर्थिक मदद भी दी.यहां उल्लेखनीय है कि मैनेजर राम की हत्या दीपावली की सुबह जुवारीयो ने गला दबा कर कर दी थी.मैनेजर राम के घर के बगल में दीपावली की रात कुछ लोग जुआ खेल रहे थे.जुआ सुबह तक खेला जा रहा था.मैनेजर राम ने जब लोगो को जुआ खेलने से मना किया तो जुवारीयो ने उसकी गला दबाकर हत्या कर दी थी.मृतक के परिजनों से शिवधारी राम ने कहा कि किसी से डरने की जरूरत नही है.जिसने भी इस घृणित घटना को अंजाम दिया है उसे किसी कीमत पर भी बख्सा नही जायेगा.चाहे वह कितना भी बड़ा या पँहुच-पैसा वाला ही क्यों न हो.श्री राम ने परिजनों को हर संभव मदद का भरोसा दिलाया.